Amtrak

Amtrak er merkevarenavnet til det statlige National Railroad Passenger Corporation (NRPC) – USAs største jernbaneselskap.Amtrak: Facts & Services - Amtrak National Facts  Besøkt 7. april 2015 Selskapet ble organisert i 1971 og har linjenett og passasjer- og godstransport over hele landet, samt i de canadiske storbyområdene Vancouver, Toronto og Montréal.

USAs regjering eier alle de stemmeberettigede aksjene i selskapet, og styret utnevnes av presidenten og godkjennes av Senatet. Amtrak har 33 800 km jernbanelinjer mellom 500 destinasjoner i 46 amerikanske delstater. Den mest trafikkerte strekningen er Nordøstkorridoren mellom Boston, New York, Philadelphia og Washington D.C., som blant annet betjenest av høyhastighetstoget Acela Express.

Amtrak ble grunnlagt som et svar på konstant fallende passasjertall i private jernbaneselskaper fra 1920-årene til 1970. Et kortvarig, men sterkt oppsving under andre verdenskrig hindret ikke personbilens fulle gjennombrudd på 1950-tallet, og senere konkurranse fra flytrafikk. 

Amtrak ble dannet som et direkte svar og mottiltak mot nedgangen i togtrafikken, gjennom loven Rail Passenger Service Act i 1970, godkjent av president Richard Nixon. Amtrak ble bygd opp ved at morselskapet NRPC tilbød overtakelse av private togselskaper landet over. Den tidligere marineministeren William Graham Claytor Jr. ledet selskapet i de elleve årene som fulgte en periode med svake resultater i Carter-perioden 1977–81. Selskapet har lidd under sviktende finansiering og arbeidskonflikter, men har siden begynnelsen av 2000-tallet hatt en oppsving med årlige passasjertall på over 25 millioner. I budsjettåret 2013 (oktober 2012 til september 2013) var antall reisende nærmere 31,6 millioner. I budsjettåret 2024 var antall reisende 32,8 millioner, noe som var ny passasjerrekord for Amtrak.Amtrak: Amtrak Sets All-Time Ridership Record in Fiscal Year 2024 (publisert 3. desember 2024) Besøkt 12. desember 2024 Selskapet har som mål å doble passasjertallet til 66 millioner innen 2040.

 Prioritet over godstog 
En stadig kilde til forsinkelser på Amtraks tog har vært at de ulike private jernbaneselskapene som eier sporene har gitt sine egne (og andres) godstog høyere prioritet enn Amtraks passasjertog. I en lov vedtatt i 2008, skulle Amtrak og Federal Railroad Administration (FRA) utarbeide bransjestandarder som skulle gi passasjertogene prioritet over godstogene på privateide linjer. Godstogene er en større inntektskilde enn Amtraks passasjertog, og de privateide jernbaneselskapene protesterte og hevdet at Amtrak burde betraktes som en privat aktør som ikke kunne regulere den frie konkurransen i markedet. En føderal domstol ga de private jernbaneselskapene medhold, men 9. mars 2015 ble denne kjennelsen satt til side av USAs høyesterett med begrunnelsen at Amtrak var å betrakte som et regjerings-organ med føderal styringsrett.Philadelphia Daily News (philly.com): Supreme Court: Amtrak wins over freight trains (publisert 11. mars 2015)  Besøkt 7. april 2015

 Bildegalleri 

 Se også 
 Amtrak Police Department

 Referanser 

Eksterne lenker

 Amtrak Route Atlas (Flash)
 Amtrak Cascades Corridor
 Amtrak Capitol Corridor
 Amtrak California 
 Amtrak Michigan Services 

Kategori:Jernbaneselskaper i USA
Kategori:Statlige selskaper
Kategori:Selskaper etablert i 1971
Kategori:1971 i USA